શીર્ષક: ગોધરા નગરપાલિકામાં અસદુદ્દીન ઓવૈસીના પક્ષ AIMIMની અપક્ષો સાથે સત્તામાં ભાગીદારી - BBC TOP NEWS\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અસદુદ્દીન ઓવૈસીના પક્ષ ઑલ ઇન્ડિયા મજલિસ-એ-ઇત્તેહાદુલ મુસલમિને અપક્ષોએ સાથે મળીને ગોધરા નગરપાલિકામાં સત્તા હાંસલ કરી

બીબીસી ગુજરાતીના સંવાદદાતા રોક્સી ગાગડેકર છારાના જણાવ્યા અનુસાર ગોધરા નગરપાલિકાના 11 વૉર્ડમાં કુલ 44 બેઠકો છે, જેમાંથી ભાજપને 18 બેઠકો મળી છે, જ્યારે AIMIMએ સાત બેઠકો જીતી છે. AIMIMએ અપક્ષો સાથે મળીને નગરપાલિકામાં સત્તા હાંસલ કરી છે. ગોધરા નગરપાલિકામાં સત્તા માટેનો જાદુઈ અંક 23 છે. 

રોક્સી ગાગડેકર છારા જણાવે છે, "નગરપાલિકાના 11 વૉર્ડમાંથી પાંચમાં મુસ્લિમ જ્યારે પાંચમાં હિંદુ સમુદાય બહુમતીમાં છે, જ્યારે એક વૉર્ડમાં મિશ્ર વસતી છે.  વર્ષ 2015ની સ્થાનિકસ્વરાજ્યની ચૂંટણીમાં ભાજપે 18 બેઠકો જીતી હતી. જ્યારે કૉંગ્રેસે એક બેઠક જીતી હતી અને 25 બેઠકો પર અપક્ષ ઉમેદવારો ચૂંટાઈ આવ્યા હતા."

"એ વખતે અપક્ષ ચૂંટાયેલા 25 ઉમેદવારોમાંથી આઠ ભાજપમાં ભળી ગયા હતા અને એ રીતે ભાજપે નગરપાલિકામાં બહુમતીનો આંક હાંસલ કરી લીધો હતો."

"આ વખતની ચૂંટણીમાં AIMIMએ આઠ ઉમેદવારો ઊભા રાખ્યા હતા, જેમાંથી સાત સભ્યો ચૂંટાઈ આવ્યા છે. જ્યારે 18 અપક્ષોનો પણ ચૂંટણીમાં વિજય થયો છે."

"નગરપાલિકામાં સત્તા મેળવવા માટે AIMIMએ આગેવાની લેતાં 17 અપક્ષ ઉમેદવારોનું સમર્થન મેળવ્યું છે અને એ રીતે જાદુઈ અંક હાંસલ કરી લીધો છે."

AIMIM ગુજરાતના પ્રવક્તા શમશાદ પઠાણે રોક્સી ગાગડેકર છારા સાથેની વાતચીતમાં કહ્યું, "આ વખતે અમે ગોધરામાં અંકોનું ગણિત સેટ કરી દીધું છે. ભાજપને સત્તામાંથી બહાર રાખવો એ જ અમારો સંદેશ હતો અને અમે એ કરી બતાવ્યું છે. "

ગોધરા નગરપાલિકામાં સંજય સોની પ્રમુખ બનશે. શમશાદ પઠાણના જણાવ્યા અનુસાર AIMIM તમામ સમુદાયને પ્રતિનિધિત્વ આપવા માગે છે અને એટલે પ્રમુખ તરીકે સોની પર પસંદગી ઉતારવામાં આવી છે. 

રાહુલ ગાંધીનો નરેન્દ્ર મોદી પર પ્રહાર, 'સદ્દામ હુસૈન અને ગદ્દાફી પણ ચૂંટણી જિત્યા હતા'

રાહુલ ગાંધીએ એક ચર્ચામાં ભારતની ચૂંટણીપ્રક્રિયાની પારદર્શિતા સામે સવાલ ઉઠાવ્યા.

સ્ક્રોલ ડોટ ઇનના અહેવાલ પ્રમાણે કૉંગ્રેસના નેતા રાહુલ ગાંધીએ કેન્દ્રની નરેન્દ્ર મોદી સરકાર પર ચૂંટણીના માર્ગે તાનાશાહી ચલાવવાનો આરોપ મૂક્યો છે.

તેમણે નિવેદનમાં કહ્યું કે ઇરાકના નેતા સદ્દામ હુસૈન અને લિબ્યાના નેતા મુઅમ્મર ગદ્દાફી પણ ચૂંટણીઓમાં જીત મેળવતા હતા.

બ્રાઉન યુનિવર્સિટીના પ્રોફેસર આશુતોષ વર્ષને, અન્ય ફૅકલ્ટી અને વિદ્યાર્થીઓ સાથે એક વર્ચ્યુઅલ ચર્ચામાં ભાગ લેતી વખતે રાહુલ ગાંધીએ...